|  |
| --- |
| REPUBLIKA HRVATSKA**ŠIBENSKO-KNINSKA ŽUPANIJA****G R A D Š I B E N I K****Upravni odjel za društvene djelatnosti** |

KLASA: 602-01/20-01/15

URBROJ: 2182/01-05/1-20-2

Šibenik, 24. kolovoza 2020.

 Na temelju točke 5. i 6. Odluke o jednokratnoj novčanoj pomoći za nabavu radnih bilježnica i drugog obrazovnog materijala učenicima osnovnih škola Grada Šibenika za 2020/2021. školsku godinu (KLASA: 602-01/20-01/15, URBROJ: 2182/01-05/1-20-01), pročelnica Upravnog odjela za društvene djelatnosti raspisuje

***J A V N I P O Z I V***

***za jednokratnu novčanu pomoć za nabavu radnih bilježnica i***

***drugog obrazovnog materijala učenicima osnovnih škola Grada Šibenika***

***za 2020/2021. školsku godinu***

**I.**

 Grad Šibenik poziva roditelje/skrbnike učenika osnovnih škola s mjestom prebivališta na području Grada Šibenika, na podnošenje Zahtjeva za ostvarivanjem prava na jednokratnu novčanu pomoć za nabavu radnih bilježnica i drugog obrazovnog materijala za 2020/2021. školsku godinu (u daljnjem tekstu: Zahtjev).

**II.**

 Predmet Javnog poziva je dodjela jednokratne novčane pomoći za kupnju radnih bilježnica i drugog obrazovnog materijala korisnicima prava na dječji doplatak s prebivalištem na području Grada Šibenika, a iznosi jednokratne pomoći su:

- 300,00 kn po uzdržavanom učeniku/ci od 1. do 4. razreda,

- 500,00 kn po uzdržavanom učeniku/ci od 5. do 8. razreda.

**III.**

 Za ostvarivanje pomoći iz točke 2. ovog poziva podnositelj je dužan podnijeti ispunjeni obrazac Zahtjeva uz koji prilaže:

1. dokaz o ostvarivanju prava na doplatak za djecu za 2020. godinu,

2. dokaz o prebivalištu na području Grada Šibenika,

3. potvrda škole o redovitom školovanju učenika s podatkom koji razred pohađa,

4. podatke o bankovnom računu korisnika.

**IV.**

 Ispunjeni i potpisani obrazac Zahtjeva s potrebnom dokaznom dokumentacijom može se dostaviti na e-mail adresu: radne.biljeznice@sibenik.hr ili osobnom predajom u pisarnicu Grada Šibenika, Trg palih branitelja Domovinskog rata 1, 22000 Šibenik.

 **Zahtjev se podnosi od 24. kolovoza do zaključno 24. rujna 2020. godine.**

**V.**

 Podnositelju Zahtjeva koji ostvari pravo na jednokratnu novčanu pomoć za kupnju radnih bilježnica i drugog obrazovnog materijala sredstva će biti uplaćena na dostavljeni račun za uplatu u roku od trideset (30) dana od dana podnošenja.

**VI.**

Podnositelj Zahtjeva koji ostvari pravo na jednokratnu novčanu pomoć za kupnju radnih bilježnica i drugog obrazovnog materijala na protupravan način, odnosno davanjem neistinitih ili netočnih podataka, odnosno to pravo je već ostvario po drugoj osnovi, dužan je Gradu Šibeniku vratiti neosnovano primljenu pomoć.

Kad se utvrde okolnosti iz stavka 1. ove točke, primatelj će pisanim putem biti obaviješten da neosnovano primljenu pomoć vrati u roku od petnaest (15) dana od dana dostave obavijesti od strane nadležnog upravnog odjela Grada Šibenika.

PROČELNICA

Mirjana Žurić, dipl.oec.